2. ปัจจัยความเสี่ยง

บริษัทในกลุ่มสมบูรณ์ ได้พัฒนาระบบการบริหารความเสี่ยงในองค์กรให้มีความชัดเจน
และเกิดประสิทธิผลขึ้นมาเป็นลำดับ
จากที่มุ่งเน้นเฉพาะความเสี่ยงในเชิงปฏิบัติการในสายการผลิตและการตลาด
จนมาสู่การบูรณาการณ์สู่การความเสี่ยงที่ครอบคลุมวัตถุประสงค์หลักขององค์กร ทั้งในด้านการเงิน
การดำเนินงาน
การจัดการด้านกลยุทธ์และความสอดคล้องกับกฏระเบียบที่เกี่ยวข้องตามหลักสากลที่เป็นที่ยอมรับ
นอกจากนี้บริษัทฯ
มีระบบการติดตามผลการดำเนินงานอย่างต่อเนื่องในการประเมินเหตุการณ์ความเสี่ยงที่สำคัญที่อาจส่งผลกระทบต่อการดำเนินธุรกิจในแต่ละช่วงเวลาที่เกิดเหตุการณ์
โดยทีมผู้บริหารระดับสูงได้กำกับดูแล ติดตามให้มีการจัดการ
มีการเตรียมพร้อมในการจัดการความเสี่ยงต่างๆ
เพื่อให้มั่นใจได้ว่าสามารถป้องกันและลดผลกระทบของความเสี่ยงในสถานการณ์ต่างๆ
ให้อยู่ในระดับที่ยอมรับได้ และสามารถกลับสู่สภาวะปกติได้ในเวลาอันรวดเร็ว

ในรอบปี 2555 ที่ผ่านมาบริษัทฯ ให้ความสำคัญกับการเตรียมความพร้อม
และสร้างความมั่นใจในการรับมือกับสถานการณ์อุทกภัยที่อาจจะเกิดซ้ำ
โดยได้ปรับประยุกต์บทเรียนจากการศึกษากรณีตัวอย่างต่างๆ ของเหตุการณ์ในปี 2554
โดยได้วางแผนดำเนินงาน แผนสำรองฉุกเฉินต่างๆ
จนสามารถสร้างความเชื่อมั่นให้กับลูกค้าที่เข้ามาทำการตรวจประเมิน
และสอบถามถึงมาตรการรับมือและป้องกันความเสี่ยงต่างๆ ที่บริษัทฯได้ดำเนินการ นอกจากนี้
ในกระบวนการวางแผนกลยุทธ์ขององค์กร
ยังได้วิเคราะห์ประเด็นโอกาสและความเสี่ยงจากการเปิดประชาคมเศรษฐกิจอาเซียน
(AEC)ในปีที่จะมาถึงนี้ด้วย ทั้งนี้ บริษัทฯ ได้จำแนกประเภทการจัดการความเสี่ยงไว้ ดังนี้

1. ความเสี่ยงเชิงกลยุทธ์ (Strategic Risks)

บริษัทฯ ได้กำหนดวิสัยทัศน์ใหม่โดยกำหนดเป้าหมาย ที่จะเป็นบริษัทที่เติบโตและ
ขยายสู่ตลาดในเอเชีย
โดยยังรักษาฐานที่มั่นในตลาดเดิมคือลูกค้าในประเทศและกลุ่มอาเซียนให้แข้มแข็งอย่างต่อเนื่อง
ดังนั้นประเด็นทางกลยุทธ์ที่ต้องให้ความสำคัญเพื่อควบคุมสภาวะที่ทำให้สามารถบรรลุวัตถุประสงค์ได้
คือการสร้างความสัมพันธ์ที่ดี และการตอบสนองความพึงพอใจและความต้องการของลูกค้า
ด้วยกลยุทธ์หลักในด้านการส่งมอบสินค้าที่มีคุณภาพ ตรงเวลา และมีต้นทุนสามารถแข่งขันได้

สำหรับการเติบโตสู่ตลาดต่างประเทศ การสรรหาพันธมิตรทางกลยุทธ์ (Strategic partners)
และสร้างความแข็งแกร่งทางพันธมิตรกับคู่ค้า เป็นการลดภาระความเสี่ยงเชิงกลยุทธ์ที่บริษัทฯ
ให้ความสำคัญ ทั้งในด้านการเงิน และปฏิบัติการ เนื่องจากเป็นตลาดใหม่
จึงควรอาศัยผู้ที่มีความคุ้นเคยหรือเชี่ยวชาญในพื้นที่ที่น่าเชื่อถือในการสนับสนุนการดำเนินงานให้บรรลุตามวัตถุประสงค์และเป้าหมาย

สำหรับการรวมกลุ่มประชาคมเศรษฐกิจอาเซียน หรือ
AECซึ่งจะเป็นประเด็นทั้งโอกาสและอุปสรรคที่สำคัญต่อการดำเนินงานในระยะข้างหน้าบริษัทจึงได้เตรียมความพร้อมที่จะรับมือกับปัญหาด้านแรงงานขาดแคลนจากการแข่งขันแย่งชิงแรงงานฝีมือและการเคลื่อนย้ายแรงงาน/ผู้เชี่ยวชาญซึ่งอาจส่งผลให้ค่าจ้างแรงงานในประเทศที่มีแนวโน้มเพิ่มสูงขึ้น
บริษัทฯ ได้เร่งพัฒนาประสิทธิภาพและมาตรฐานของบุคลากร และรักษาบุคลากรคนเก่ง
คนดีให้อยู่กับองค์กร

2. ความเสี่ยงจากการปฏิบัติการ (Operational Risks)

ความเสี่ยงจากราคาวัตถุดิบที่ผันผวนส่งผลต่อต้นทุนการผลิต

วัตถุดิบสำเร็จรูปหลักของบริษัท คือ เหล็ก ซึ่งจะต้องนำเข้าจากต่างประเทศ
เนื่องจากเป็นเหล็กเกรดที่มีคุณภาพดีโดยเป็นการนำเข้าจากประเทศญี่ปุ่นเป็นหลัก รองลงมาคือจีน
อินเดีย และอินโดนีเซียตามลำดับ ยกเว้นเศษเหล็กที่ซื้อจากแหล่งภายในประเทศ ทั้งนี้ ในปี 2555
ราคาวัตถุดิบมีการปรับตัวลดลงเมื่อเปรียบเทียบกับปี 2554
ในทิศทางเดียวกับปริมาณความต้องการบริโภค
สืบเนื่องมาจากปัญหาด้านเศรษฐกิจของประเทศในสหภาพยุโรป
ขณะที่วัตถุดิบสำเร็จรูปในอุตสาหกรรมรถยนต์ ยังมีความต้องการที่เติบโตต่อเนื่อง
ประกอบกับวัตถุดิบสำเร็จรูปตามธรรมชาติที่หายาก จึงทำให้ราคาปรับลดลงในสัดส่วนที่น้อยกว่า
เมื่อเทียบกับวัตถุดิบสำเร็จรูปพื้นฐานทั่วไป

เพื่อป้องกันเหตุการณ์ความเสี่ยงข้างต้น ในปี 2555 ทางบริษัทฯ
ได้ทำการสำรวจแหล่งขายวัตถุดิบสำเร็จรูปในกลุ่มประเทศที่มีความสามารถในการแข่งขัน
รวมไปถึงการเข้าไปร่วมพัฒนากับผู้ผลิตวัตถุดิบสำเร็จรูปให้ได้สินค้าที่มีคุณภาพและราคาที่สามารถแข่งขันได้ในระยาว
ทำให้ ในปี 2555 บริษัทฯ
สามารถที่จะเพิ่มความสามารถในการป้องกันความเสี่ยงจากความผันผวนของราคา
และแหล่งวัตถุดิบได้ดีขึ้น

3. ความเสี่ยงด้านการเงิน

  3.1 ความเสี่ยงจากความผันผวนของอัตราแลกเปลี่ยน

จากการขยายการลงทุนอย่างต่อเนื่องของกลุ่มบริษัทฯ
มีเครื่องจักรและอุปกรณ์หลายรายการที่ต้องนำเข้าจากต่างประเทศ รวมถึงการนำเข้าวัตถุดิบ
(เหล็ก) โดยตรงจากต่างประเทศที่นอกเหนือจากการสั่งซื้อผ่านตัวแทนจำหน่ายในประเทศ
ทำให้บริษัทฯ จึงยังคงมีความเสี่ยงจากความผันผวนของอัตราแลกเปลี่ยน โดยในปี 2555
ค่าเงินบาทเมื่อเทียบกับสกุลดอลลาร์สหรัฐ และ เงินเยนญี่ปุ่น
มีความผันผวนค่อนข้างมากเมื่อเทียบกับปี 2554
ดังนั้นเพื่อลดผลกระทบด้วยการสร้างสมดุลของสินทรัพย์และหนี้สินที่เป็นสกุลเงินต่างประเทศ บริษัทฯ
ได้กำหนดนโยบายบริหารความเสี่ยงจากอัตราแลกเปลี่ยนด้วยการทำสัญญาซื้อขายอัตราแลกเปลี่ยนล่วงหน้า(Forward
Contract)

4. ความเสี่ยงด้านการปฏิบัติตามกฎระเบียบ (Compliance Risk)

  4.1 ความเสี่ยงตามกฎหมายคุ้มครองผู้บริโภค (Product Liability Law)

แม้จะยังไม่มีเหตุการณ์ฟ้องร้องจากผู้บริโภคเกิดขึ้นกับบริษัทฯ
การรับผิดจากกฏหมายคุ้มครองผู้บริโภคก็ยังเป็นประเด็นความเสี่ยงที่บริษัทฯ
ให้ความสำคัญมาโดยตลอด
โดยได้กำหนดแนวทางและมาตรการที่มุ่งเน้นไปสู่การป้องกันปัญหาที่ต้นเหตุ
ด้วยการควบคุมคุณภาพการผลิตสินค้าตลอดทั้งกระบวนการอย่างเข้มงวด ตามมาตรฐานระบบคุณภาพ
ISO/TS 16949 ที่ได้รับการรับรอง

อีกทั้ง บริษัทฯ ยังให้ความสำคัญ โดยกำหนดเป็นกลยุทธ์ระดับองค์กรที่พนักงานทุกคน
ต้องจัดการกระบวนการผลิตให้สามารถตรวจสอบได้ในแต่ละจุด โดยเฉพาะจุดเสี่ยง (Critical
Process) รวมถึงการตรวจสอบขั้นสุดท้ายก่อนส่งมอบสินค้าให้กับลูกค้า
โดยยอมให้เกิดของเสียได้น้อยที่สุดตามเป้าหมายที่ลูกค้ายอมรับได้
รวมถึงการกำหนดเป้าหมายของงานเสียที่ลูกค้าขอแลกเปลี่ยนต้องเป็นศูนย์ (Zero Claims)
เพื่อให้สินค้าที่ส่งมอบมีคุณภาพเป็นเลิศ ขณะเดียวกัน ได้กำหนดมาตรการเชิงรับ
เพื่อจำกัดขอบเขตของความเสียหายที่จะเกิดขึ้นหากมีกรณีการฟ้องร้องจากผู้บริโภค
ด้วยการทำข้อตกลงกับลูกค้าผู้ประกอบรถยนต์เพื่อกำหนดขอบเขตความรับผิดชอบที่ชัดเจน
รวมถึงจัดทำประกันภัยสำหรับผลิตภัณฑ์ที่บริษัทฯ เป็นผู้ออกแบบเองในอีกทางหนึ่งด้วย

  4.2 ความเสี่ยงด้านความปลอดภัย สิ่งแวดล้อมและชุมชน

มาตรการด้านอาชีวอนามัย ความปลอดภัยและสิ่งแวดล้อม เป็นสิ่งที่บริษัทฯ
ได้ให้ความสำคัญต่อเนื่องทุกๆ ปี
จึงได้มุ่งมั่นที่จะบริหารจัดการเพื่อลดความเสี่ยงทุกประเภทอันจะส่งผลต่อคุณภาพชีวิตของพนักงานควบคู่ไปกับการพัฒนาองค์กรเพื่อมุ่งสู่ความเป็นเลิศในการจัดการ
ด้วยความรับผิดชอบต่อชุมชน และสังคม สำหรับประเด็นด้านความปลอดภับ บริษัทฯ
มุ่งเน้นการมีส่วนร่วมของพนักงานทุกฝ่ายในการกำจัดจุดเสี่ยงภัย
และป้องกันไม่ให้เกิดอุบัติเหตุขึ้นโดยผ่านกิจกรรม Completely Check Completely Find Out
(CCCF) ซึ่งเป็นกิจกรรมที่มีการดำเนินการอย่างต่อเนื่องและได้ผลลัพธ์ที่น่าพอใจ
โดยสามารถลดจุดเสี่ยงสำคัญที่อาจทำให้พนักงานเกิดอันตรายได้
รวมถึงจัดกิจกรรมรณรงค์สร้างจิตสำนึกที่ดีให้กับพนักงาน ผ่านการจัดงานสัปดาห์ความปลอดภัย
กิจกรรมขับขี่ปลอดภัยและเมาไม่ขับ จัดทำวารสารด้านความปลอดภัย
รวมถึงการจัดอบรมหลักสูตรด้านความปลอดภัยเป็นระยะๆ
จนเป็นผลให้อุบัติเหตุที่เกิดขึ้นในงานลดลงเป็นศูนย์จนบรรลุผลสำเร็จได้ตามเป้าหมาย
นอกจากนี้ยังให้ความสำคัญกับการปฏิบัติตามข้อกำหนดด้านกฎหมายที่เกี่ยวข้องอย่างเคร่งครับ
และดำเนินการอย่างมีประสิทธิผลครบถ้วน เช่น การตรวจสอบอุปกรณ์ไฟฟ้า รถยก เครน หม้อไอน้ำ
ตรวจสุขภาพประจำปี และตรวจวัดสภาพแวดล้อม เป็นต้น
สิ่งที่ยืนยันถึงความสำเร็จถึงการให้ความสำคัญจากผู้บริหารทุกระดับ ทั้งในด้านอาชีวอนามัย
ความปลอดภัยและสิ่งแวดล้อม (TIS/OHSAS 18001 และ ISO 14001) บริษัทฯ
ได้ผ่านการตรวจประเมินและได้รับการรับรองจากหน่วยงานภายนอกตามมาตรฐานการจัดการสากลอย่างต่อเนื่อง